# Dragan Šolak

Dragan Šolak (nascut a Vrbas el 30 de març de 1980), és un jugador d'escacs serbi, tot i que actualment (des de desembre de 2011) representa la Federació d'Escacs de Turquia, i que té el títol de Gran Mestre des de 2001.
Tot i que roman inactiu des de desembre de 2019 la llista d'Elo de la FIDE del desembre de 2021, hi tenia un Elo de 2594 punts, cosa que en feia el jugador número 4 de Turquia. El seu màxim Elo va ser de 2635 punts, a la llista d'abril de 2014 (posició 140 al rànquing mundial).

## Resultats destacats en competició

El 2002 empatà als llocs 1r-3r amb Vladimir Tukmakov i Andrei Sokolov al Hilton Open a Basilea i empatà als llocs 3r–4t amb Ketino Kachiani-Gersinska al Casino Open a Interlaken. L'abril de 2005 empatà al segon lloc a l'Obert de Dubai, amb nou altres escaquistes (el campió fou Wang Hao).
El 2011 empatà als llocs 3r–7è amb Serguei Vólkov, Ioannis Nikolaidis, Konstantine Shanava i Fernando Peralta al 1r Torneig Internacional Isthmia. El 2012 es proclamà Campió de Turquia, un títol que repetí a l'edició següent, el 2013.
El 2013 empatà al primer lloc amb 7/9 punts al fort Memorial Txigorin (el campió per desempat fou Oleksandr Aresxenko).
El 2014 empatà al segon lloc al campionat d'Europa individual, a Erevan, amb 8 punts d'11 partides, amb set jugadors més (el campió fou el rus Aleksandr Motiliov). Aquest resultat el va classificar per la Copa del Món de 2015. El juny del 2014 al Golden Sands Open a Bulgària, empatà al primer lloc amb 7 punts amb altres jugadors, però fou tercer per desempat, rere Axel Bachmann i Tigran Petrossian.
El 2015 fou campió de l'Obert de Dubai amb 7 punts de 9.

### Participació en competicions per equips

Ha participat en les Olimpíades d'escacs de 2000, 2004, 2008, i 2012 i als Campionats d'Europa per equips de 1999, 2005, 2009 i 2011.
És casat amb Yıldız Çavuşoğlu, jugadora de la selecció nacional d'escacs turca.

## Referències

* ↑ «GM Dragan Solak and WGM Evgeniya Doluhanova change federations» (en anglès). chessdom.com, 27-12-2011. [Consulta: 27 juliol 2013].
* 1 2 «Nota biogràfica de Dragan Šolak» (en anglès). Chessgames.com. [Consulta: 29 juliol 2013].
* ↑ «"Rànquing d'escaquistes per federació: Turquia"» (en anglès). lloc web de la FIDE. [Consulta: 7 desembre 2021].
* ↑ Posició al rànquing mundial i evolució Elo de Dragan Šolak «benoni.de» (en alemany). Arxivat de l'original el 2013-10-29. [Consulta: 11 maig 2014].
* ↑ «Tournament report April 2002: Hilton Open - Switzerland». World Chess Federation. [Consulta: 19 maig 2010]. (anglès)
* ↑ «Tournament report April 2002: Casino Open - Suïssa» (en anglès). FIDE. [Consulta: 19 maig 2010].
* ↑ «Sensation: Dubai Open won by Wang Hao» (en anglès). ChessBase.com - Chess News, 14-04-2005. [Consulta: 1r novembre 2014].
* ↑ «1st International Tournament "Isthmia" 2011 Group A'» (en anglès). Chess-Results.com, 28-11-2011. [Consulta: 28 agost 2011].
* 1 2 «İşte 2013 Türkiye Satranç Şampiyonu» (en turc). Aktif Haber, 10-02-2013 [Consulta: 15 novembre 2014]. Arxivat 2013-02-17 a Wayback Machine. «Còpia arxivada». Arxivat de l'original el 2013-02-17. [Consulta: 15 novembre 2014].
* ↑ «Türkiye Şampiyonu Dragan Solak» (en turc). Türkiye Satranç Şampiyonası. [Consulta: 15 novembre 2014].
* ↑ «Classificació i partides: Memorial Txigorin 2013» (en anglès). chessgames.com. [Consulta: 28 octubre 2013].
* ↑ «Alexander Motylev is the new European Champion» (en anglès). chessdom. [Consulta: 11 maig 2014].
* ↑ Els millors 23 jugadors es classificaven per la Copa del Món de 2015.
* ↑ «GM Axel Bachmann wins Open Golden Sands 2014» (en anglès). European Chess Union, 19-06-2014. Arxivat de l'original el 5 de juliol 2015. [Consulta: 4 juliol 2015].
* ↑ «Golden Sands Chess 2014 - Bachman and Irine Wins» (en anglès). Red and White chess, 19-06-2014. [Consulta: 4 juliol 2015].
* ↑ «17th DUBAI OPEN CHESS Tournament 2015». chess-results.com. [Consulta: 9 setembre 2015].
* ↑ Bartelski, Wojciech. «Men's Chess Olympiads: Dragan Solak». OlimpBase. [Consulta: 19 maig 2010]. (anglès)
* ↑ Bartelski, Wojciech. «European Men's Team Chess Championship: Dragan Solak». OlimpBase. [Consulta: 19 maig 2010]. (anglès)
* ↑ http://www.balikesirspor.web.tr/2014/07/01/miro-ve-dragan%E2%80%99la-satranc-keyfi/ Arxivat 2017-04-26 a Wayback Machine.